Cuneiform Tablet CCT 4 22b (BM 113267)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dí-lúm-ma a-na e-nu-be-lim i-tur₄-DINGIR a-ḫu-wa-qar ù a-mur-DINGIR qí-bi₄-ma lu-qú-tum lu ša šé-ep <big_gap> lu ša šé-ep a-mur-DINGIR lu ša šé-ep a-šùr-DUG lu ša šé-ep a-ḫu-wa-qar mì-ma lu-qú-tim a-ni-tim lu AN.NA lu TÚG.ḪI.A a-ḫu-wa-qar ù a-mur-DINGIR a-na bu-ru-uš-ḫa-dum lu-šé-ri-bu-ma a-na i-ta-aṭ-lim li-dí-nu a-dí KÙ.BABBAR e-ru-bu AN.NA ù TÚG.ḪI.A la ú-šu-ru ù ma-lá KÙ.BABBAR qá-sú ša a-mur-DINGIR i-kà-šu-du pá-ni-a-am iš-tí i-tur₄-DINGIR lu-šé-bi-lam-ma ù ṣú-ḫa-ar-tám iš-tí-šu li-ir-de₈-a-am 0.5 ma-na KÙ.GI ḪU-SA SIG₅ DIRI i-na KÙ.BABBAR-pí-a ša-ma-ma šu-uk-na-ší a-ša-me-ma a-mur-DINGIR i-na wa-aḫ-šu-ša-na AN.NA-ki ù TÚG.ḪI-tí-a a-na URUDU i-ta-dí-in₄ a-ḫu-ú-a a-tù-nu a-mur-DINGIR a-na wa-aḫ-šu-ša-na lá i-lá-ak mì-ma lu-qú-tí-a a-na bu-ru-uš-ḫa-dum lu-šé-ri-ib-ma a-na i-ta-aṭ-lim li-dí-in lu KÙ.BABBAR pá-ni-a-am lu 4 {TÚG}ku-ta-ni <gap> <big_gap> li-<gap> <big_gap> lu-qú-tí-a <gap> pá-ni-a-am a-ḫu-ú-a a-tù-nu <gap> ILLAT <big_gap> lá-šu <gap> lu TÚG <gap> a-ša-me-ma <gap> ṭup-pé-e <big_gap> ṭup-pé-e-a ša-<gap> <gap> ku-un-kà-ma šé-bi-lá-šu-nu a-dí KÙ.BABBAR e-ru-bu AN.NA ù TÚG.ḪI.A lá ú-šar a-na-ku a-na i-ta-aṭ-lim áš-ta-na-pá-ra-šu-um šu-ut qí-pá-a-tim iq-tí-ni-a-áp a-ḫu-ú-a a-tù-nu ú-za-šu pí-té-a-ma lá ú-šar